
Esselamu alejkum, šejh.


Halalite na ometanju, znam da imate mnogo poruka i pitanja ali meni treba odgovor stručne osobe i od velike mi je važnosti. Riječ je o bračnim problemima. Moj muž ne obilazi moju rodbinu sa mnom ali njegovi zahtijevaju da ja obilazim sve i svakoga sa njihove strane. Bilo ***[rodbina](https://pitajucene.com/search/rodbina/questions/ "Pretraži pitanja o rodbini")*** sestre poznanici sve koga znaju da ja obiđem, jer sramota je ako ne idem. Pošto sam ja iz Bosne, a muž iz Austrije i moja je rodbina i sestre svi u Bosni, a on isto ima rodbinu u Bosni. I ***[pravilo](https://pitajucene.com/search/pravilo/questions/ "Pretraži pitanja o pravilima")*** je takvo da kad smo u Bosni moramo obići njegovu bar tetku. Ja sam svu njegovu rodbinu i poznanike obišla po par puta, a on je samo obišao mog amidžu i 2 sestre. I kad sam sada odbila da obiđem jer je njegova majka tako isplanirala da obiđemo njenu familiju ispao je veliki problem između nas u braku. Nije striktno spomenuo razvod, ali rekao je da mu je sada samo naše dijete važno i da neće da se više zamara mnome jer mu je dosta mojih gluposti. Rekla sam mu da čini nepravdu ali on to ne smatra nepravdom. Rekao je da će da me vrati za Bosnu i da će dolaziti po nas samo kad dijete bude moralo na kontrolu, jer su bolji doktori u Austriji nego ovdje. Više puta sam mu spominjala da nije fer što je tako da ja sve obilazim sa njegove strane, a on neće moje ali nisam nista postigla. Jesam li ja dužna biti i tu pokorna svome mužu i obići njegovu rodbinu iako on odbija obići moju. Da li uredu sa njegove strane što ako ja ne želim nešto da uradim, npr. obići nekoga, izaći u prodavnicu, što se ponekad posvađamo što ne provodimo vrijeme sami i zajedno jer živimo sa njegivim roditeljima i nemamo haman nikako privatnosti, je li uredu da on za takve svađe kaže da će me vratiti mojima. Često se posvađamo jer on ne razumije da bih ja htjela više vremena da smo sami da idemo na izlete, na odmor na par dana ako smo u mogućnosti, jer bojim se da će mi sve ovo dosaditi ubrzo i da ću izgubiti volju za ***[brak](https://pitajucene.com/search/Brak/questions/ "Pretraži pitanja o braku")*** i da neću ispunjavati sve što žena treba ispunjavati mužu. Molim vas za savjet ako imate malo vremena.


* 
* 
* 
* 
* 
* 
* 

 
PROPIS OBILAŽENJA MUŽEVE RODBINE

Alejkumusselam ve rahmetillahi ve berekatuhu.


Neka je salavat i selam na posljednjeg Vjerovjesnika, a zatim:


U osnovi, tebi je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** da obilaziš svoju užu rodbinu a njemu njegovu, shodno mogućnostima. Ti nisi dužna da obilaziš njegovu rodbinu niti je on dužan da obilazi tvoju. Znači, ako to ne radite, u tome nema grijeha. Ali od lijepog ophođenja muža sa suprugom i žene sa mužem je da oboje obilazite jedno sa drugim vašu užu rodbinu od oboga. Ovo je na stepenu lijepog bračnog ophođenja supružnika, a ne na stepenu vadžiba.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – <http://www.zijad-ljakic.com>


